cyanic-selkie/wikianc huggingface dataset:
Morgenbladets 12 viktigste byggverk
Arkitektnytts kommentator peker på at «Dermed ble resultatet at halvparten av de utvalgte bygg ligger i hovedstaden, at 1980- og 1990-tallet ikke er representert, og at ikke én kvinne er med på arkitektlista».
Pancovia
Pancovia  er en planteslekt i såpebærfamilien (Sapindaceae). Den tilhører hovedgruppen i familien, dvs. den store underfamilien Sapindadeae som omfatter ca. 135 av familiens anslått 140 arter.
Fredrik W. Rieber-Mohn
Fredrik Wesenberg Rieber-Mohn (født 13. desember 1892 i Bergen, død 30. mai 1944 i konsentrasjonsleiren Natzweiler-Struthof i Tyskland/Frankrike) var kaptein i de norske styrkene under den andre verdenskrig.
Bakgrunn og virke
Han arbeidet som advokat før krigen.
Under kampene i Valdres ledet han 3. kompani av Fjordane infanteriregiment nr. 10 (IR 10). Han ledet der fremrykkingen gjennom Gråbeinhølen og mot Bagnsbergatn gård. Han ble seinere hardt såret ved Steinde.
Senere ble han sjef for Milorg i Bergen. I 1943 ble han arrestert, og endte senere i Natzweiler hvor han senere ble drept 30. mai 1944.
Kompaniet til kaptein Rieber-Mohn stoppet i aprildagene 1940 et forsøk av tyske styrker på å flankere de norske styrkene under forsvaret av Bagn i Valdres. Hadde de tyske styrkene lykkes så hadde kampene i Valdres utviklet seg på en helt annen måte. De klarte ikke å bryte gjennom og ble presset tilbake mot Gubberud. Sammen med usikkerhet om en skipatulje som hadde tatt dem under ild ved Sparkevik utenfor Bagn ble usikkerheten for de tyske styrkene så stor at de valgte å trekke seg ut av Bagnsgryta.
I. bataljon av IR 10 var 30. april i stilling på sørsiden av Strandefjorden. Et mitraljøsekompani er i stillinger på neset ved Øyri og kaptein Rieber-Mohn sitt geværkompani ligger fremme på høyre side ved Sundheim. Litt lengre bak ligger resten av bataljonen. Tyske styrker rykker så frem i åssiden støttet av tung artilleri- og mitraljøseild mot geværkompaniet. Noe av ilden slår rett inn i kompaniets flanker. Midt under striden roper en av karene «her skulle kapteinen vært med!» Kapteinen reiser seg da og svarer «kapteinen er med!» Litt senere blir han truffet, et skudd går i hans lever og ett treffer i brystet, men han overlever. Etter vedvarende ild i en time går kompaniet i oppløsning. Da lå bare et maskingeværlag igjen i en steinrøys. Disse fortsatte å skyte til kompaniet var forbigått. Kompaniet blir senere reorganisert, og består da av to tropper på rundt tyve mann.
Kaptein Rieber-Mohn ble hardt såret under disse kampene og endte på sykehus i Lærdal. I 1941 var han frisk nok til å foreta en reise til Valdres. Målet med turen var å organisere motstandsgrupper. Motstandsarbeidet var allerede sommeren 1940 startet av Mons Haukeland. Rieber-Mohn ble deretter leder for MILORG i Bergen.
Harald Tveit Alvestrand
Harald Tveit Alvestrand (født 29. juni 1959) var leder for IETF fra 2001 til 2005, og han har forfattet flere RFCer. Han er født i Namsos og har arbeidet for Norsk Data, UNINETT, EDB Maxware og Cisco Systems, Inc.. Han er for tiden (2018) bosatt i Trondheim og arbeider for Google.
Kjøttkontrolltekniker
En kjøttkontrolltekniker utfører kontroll av kjøtt ved et slakteri. Han/hun ser etter skader og patologi i skrottene, og utøver tilsyn etter hygienereglementet for slakterier.
Kjøttkontrollteknikeren er assistent til tilsynsveterinæren og er ansatt i mattilsynet.
Ed Begley
Edward James Begley (født 25. mars 1901 i Hartford i Connecticut, død 28. april 1970 i Hollywood i California) var en amerikansk skuespiller.
Begley ble tildelt en Oscar i klassen for beste mannlige birolle for sin rolle som Tom «Boss» Finley i filmen Du deilige ungdom (Sweet Bird of Youth). Han hadde også en sentral rolle i 12 edsvorne menn (1957).
Atlee Mahorn
Atlee Anthony Mahorn (født 27. oktober 1965 i Clarendon‚ Jamaica) er en tidligere canadisk sprinter. Hans viktigste distanse var 200 meter, men han løp også 100 meter både individuelt og i stafett. Mahorn er 187 centimeter og veier 80 kilo.
Karriere
Mahorn vant 200-metersfinalen i samveldelekene 1986 i Edinburgh i Skottland på tiden 20,31, foran Englands Todd Bennett (20,54 og, den senere dopingdømte canadieren Ben Johnson) (20,64)). I VM i Roma endte han på åttende- og sisteplass i finalen for 200 meter sprint (Calvin Smith fra USA vant). I OL 1988 forbedret han seg og tok femteplassen, Joe DeLoach vant med tiden 19,75.
Burning Angel
Burning Angel er Arch Enemys første EP-plate, utgitt i 2002.
Sporliste
Sangen «Starbreaker» ble innspilt i 1998 og ble dermed sunget av tidligere Arch Enemy-vokalist Johan Liiva.
Det danske kongehuset
Det danske kongehuset (også kjent som den danske kongefamilien) består av dronning Margrethe II og hennes familie. Mange av kongefamiliens medlemmer inngår i den danske tronfølgen, men ikke alle.
Personkrets
Til den kongelige familie regnes:
Kreolsk kjøkken
Den spanske innflytelsen i kreol-kjøkkenet besto i innføring av chili og tomat, som ikke var spesielt utbredt i den tidlige franske perioden. New Orleans var imidlertid en del av kolonien Ny-Spania mellom 1763 og 1801, og fikk dermed en spansk-meksikansk innflytelse. Bruken av tomatsauser, sammen med pasta, økte ytterligere på da New Orleans ble en mye brukt innfallsport for italienske immigranter i perioden 1815 til 1925, og mange italienere ble kolonialhandlere, bakere, ystere og fruktbønder, og italiensk mat satte spor etter seg i New Orleans-området. Den afrikanske innflytelsen stammer fra tjenerstaben, som nesten utelukkende var afrikansk-ættet, noe som også gjaldt mange av kokkene i restauranter og kafeer.
Nå Meloditoppen
Nå Meloditoppen er en musikkassett med diverse artister, utgitt i 1984.
Pappea
Pappea  er en planteslekt i såpebærfamilien (Sapindaceae). Den tilhører hovedgruppen i familien, dvs. den store underfamilien Sapindadeae som omfatter ca. 135 av familiens anslått 140 arter.
At the Heart of Winter
At the Heart of Winter (utgitt 1999) er det femte studioalbumet til det norske black metal bandet Immortal. Dette er det første albumet med Abbath på gitar. Albumet er det eneste som ikke har bilde av bandmedlemmer på plateomslaget.
Heretica
Heretica var et dansk litterært tidsskrift som ble utgitt i perioden 1948–53 med henblikk på å skape en plattform for litterær debatt. Ordet heretica stammer fra gresk og betyr kjetter. Med dette ønsket kretsen rundt tidsskriftet å ta et oppgjør med noen av de ideologier og verdier som preget mellomkrigstiden og som de mente lå til grunn for andre verdenskrig.
Det var i stor grad kunstnerens rolle som ble behandlet samt muligheten for at poesien kunne være en kraft som kunne endre samfunnet. Dette kom til uttrykk i et av de mest betydningsfulle verk; Paul la Cours Fragmenter af en dagbog, hvor de tre første kapitlene ble trykket i Hereticas tre første utgaver. De to første redaktørene av Heretica var Thorkild Bjørnvig og Bjørn Poulsen (1948–49), som også må sies å være grunnleggerne av det, sammen med Ole Wivel. Tidsskriftet kom ut på sistnevntes forlag. Senere overtok Martin A. Hansen og Ole Wivel (1950–51) og de to siste år var det Frank Jæger og Tage Skou-Hansen. Blant de andre bidragsyterne kan nevnes Karen Blixen, Vilhelm Grønbech og Per Højholt i tillegg til redaktørene selv og en lang rekke oversettelser av utenlandske kunstnere og kritikere.
Selsbakk Idrettsforening
Klubben arrangerer årlig Stokkenløpet til ære for klubbens store langrenns- og friidrettsløper Martin Stokken. Stokken utmerket seg i både langrenn og friidrett, og ble i 1949 tildelt Egebergs Ærespris. Løpet er 6,8 kilometer langt, og arrangeres i september.
Selsbakk IF er medeier i Stiftelsen Barnas Skidag og er med på å arrangere Barnas Skidag hvert år i Granåsen.
Foreningen hadde tidligere en egen revygruppe som kaller seg «Verdens Navle» (se lenke under).
George Chakiris
George Chakiris (født 16. september 1934 i Norwood i Ohio) er en amerikansk skuespiller og danser.
Chakiris vant Oscar for beste mannlige birolle for rollen som Bernardo i filmmusikalen West Side Story (1961).
NSB Kompetansesenter
NSB Kompetansesenter, tidligere NSB-skolen, er Vys utdanningssenter for egne ansatte, og i beskjeden grad også noen eksterne kurs. De største enkeltaktivitetene ved skolen er grunnutdanning av konduktører til Vys tog, samt intern grunn- og etteropplæring av kjørende personale (konduktører og lokomotivførere).
NSB-skolen har siden 2004 hatt i drift en egen togsimulator, basert på selskapets motorvognsett type 72, som i 2010 ble supplert med en ny simulator basert på Stadler FLIRT (type 74 og 75). NSB-skolen flyttet 8. desember 2010 inn i et nytt stort bygg på Sundland, som også var Norges første næringsbygg i energiklasse A. Navnet ble samtidig endret til NSB Kompetansesenter. I nybygget er det blant annet plassert fullskalamodeller av vogner basert på materielltypene 73 og 74, for praktisk opplæring av personale.
Tidligere har NSB-skolen holdt til på i Blindernveien på Blindern i Oslo (til 1992) og på Tomtekaia ved Oslo S (1992–2004).
Arkitekt: alt.arkitektur as, www.alt.as, med Einar Lunøe som prosjektleder gjennom programmeringsfase fram til ferdig bygg.
Primera División 1950–1951
Primera División er den spanske toppdivisjonen i fotball. Den ble opprettet i sesongen 1929-30. Det spanske fotballforbundet står for organiseringen av ligaen.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Niklas Olsson
Niklas Olsson (født ), også kjent under artistnavnene «Kvarforth», «Wraith» og «Ghoul» er en svensk black metal-musiker. Han er mest kjent som grunnleggeren av bandet Shining, men har også deltatt i det norske bandet Skitliv. Bandet Shining ble startet 1996. Shining inkluderer mange doom metal-elementer i musikken sin. På grumm av mange depressive undertoner i musikken sin og mange tekster med suicidale undertoner, blir ofte Shinings musikk ofte referert til som "suicidal black metal", selv om bandet selv vil si at de ikke er et Black Metal band.
Bandet Skitliv er et norsk/svensk black-/doom metal-band dannet av den tidligere Mayhem-sangeren Maniac i Oslo 2005. Selv beskriver Maniac bandet som en mulighet for ham å bekjempe sine personlige demoner og psykiske vanskeligheterr. Han beskriver musikken de spiller som mørkere enn noen annen musikk som han har spilt tidligere. Niklas Olsson har vært med i bandet fra starten i 2005.
Kiryat Bialik
Kiryat Bialik (hebraisk: קִרְייַת בְּיַאלִיק; også omskrevet som Qiryat Bialik) er en by i Haifa-distriktet i Israel. Den er én av mange Kerayot (små byer) i området.
Byen er oppkalt etter poeten Hayyim Nahman Bialik.
Tsjirkej-demningen
Kraftverket har en installert effekt er 1 000 MW, fordelt på fire turbiner. Demningen er en buedam som er hele 232,5 meter høy og 330 meter lang. Reservoaret er på 42,5 km², og ved fulle magasin er vannvolumene 2 780 millioner m³.
I elva Sulak i Dagestan er det i alt fem vannkraftverk på totalt 1 763 MW kapasitet:
Parque General Rivera (Cerro Largo)
Parque General Rivera eller Parque Rivera er en park i Melo i Cerro Largo-departementet i det østlige Uruguay.
Parque Franklin Delano Roosevelt
Parque Franklin Delano Roosevelt eller Parque Roosevelt er en park øst for Montevideo i Paso Carrasco i Canelones-departementet i det sørlige Uruguay.
Åpen stjernehop
En åpen stjernehop (engelsk open cluster) er en relativt isolert form av stjernehoper som kan bestå av noen titalls og opp til tusentalls av stjerner innenfor noen lysårs radius. De ligger fortrinnsvis i det galaktiske planet, ofte i tilknytning til de gass- eller støvskyene i spiralarmeen hvor de dannes.
Parque Franklin Delano Roosevelt
Parken avgrenses av Rambla Costanera, Avenida a la Playa, Av. Racine og Carrasco internasjonale lufthavn. I parken, som er 1 492 hektar, ligger markeder, butikker, messer og barnehage.
Parque General Rivera (Cerro Largo)
Parken avgrenses av Ruta 26 og Arroyo Conventos. I parken er 40 hektar.
Paranephelium
Paranephelium  er en planteslekt i såpebærfamilien (Sapindaceae). Den tilhører hovedgruppen i familien, dvs. den store underfamilien Sapindadeae som omfatter ca. 135 av familiens anslått 140 arter.
Varnes fyr
Varnes fyrstasjon er et fyr som ligger på sørsida av inngangen til Listafjorden i Farsund kommune i Agder. Det ligger ca. 10 km nord for Lista fyr.
Parque General Rivera (Cerro Largo)
Parken har to monumenter: en hest og byste av Fructuoso Rivera.
Åpen stjernehop
Åpne stjernehoper er normalt av relativt unge, nydannede stjerner i motsetning til kuleformede stjernehoper som består av svært gamle stjerner (10–13 milliarder år). Den unge alderen kommer av at stjernehoper i det galaktiske planet slites raskere i stykker av gravitasjonen og blandes sammen med øvrige stjerner.
Varnes fyr
Det ble opprettet fyr her i 1836, samtidig med at Lista fyr ble bygd. Fyrvoktaren ved Lista var forpliktet til å holde en fyrvoktar til å holde oppsyn med Varnes. Denne ordningen opphørte i 1879. Her lå en trebygning med uthus og naust. Fyret ble avfolket og automatisert i 1950, og det ble bygd en fyrlykt i stedet.
Parque Franklin Delano Roosevelt
Parken ble i 1916 oppkalt etter USAs president Franklin D. Roosevelt (1882–1945).
Arkitekt Carlos Racine utformet Parque F. D. Roosevelt. Parken har 700 000 trær: strandfuru og eukalyptusslekten.
Galaktisk halo
En galaktisk halo er området i en galakse utenfor en galakseskive der stjernehoper og ulike objekter roterer rundt galaksens sentrum. De objektene man har funnet i den galaktiske haloen er kuleformede stjernehoper og svak gass. Dette forekommer bare rundt spiralgalakser, inkludert Melkeveien.
Asklønn
Asklønn (Acer negundo) er en opprinnelig nordamerikansk art i lønneslekten. Den skiller seg fra andre lønnearter ved at den har finnete blad og er særbu. Arten ble tidligere av og til regnet til en egen slekt, Negundo, men genetiske studier viser at den hører til midt i lønneslekten.
Beskrivelse
Den er et løvfellende tre med uregelmessig krone og ofte flere stammer. Høyden kan bli 15–23 m og stammediameteren 60–120 cm. Barken er gråbrun på unge trær og blir så mørkegrå og oppsprukket. Skuddene er grønne og får et fiolett vokslag andre året. Bladene er 15–35 cm lange og ulikefinnede med 3–5, mer sjelden 7, flikete småblad. De nederste småbladene har 1–2 cm lange stilker, mens de øvre er sittende.
Arten er særbu med hann- og hunnblomster på ulike planter. De iøynefallende hannblomstene sitter i halvskjermer med hengende pollenbærere. Hunnblomstene sitter i små hengende klaser. Fruktene er samaraer som sitter parvis i en spiss vinkel. Blomstringstida er før eller samtidig med løvsprett i mars–mai. Fruktene er modne i august–oktober og sitter ofte på treet langt utover vinteren.
Kjerneveden til asklønn har rød farge. En har antatt at fargen skyldes soppen Fusarium reticulatum, men en studie fra 2002 antyder at fargen produseres av treet som et forsvar mot mange ulike sopper på steder der treborende insekter eller sevjespetter har skadet veden.
Utbredelse
Asklønn har størst utbredelse av alle nordamerikanske lønnearter, fra atlanterhavskysten til stillehavskysten og fra Canada til Guatemala. I USA finnes den fra New York til sentrale Florida; vestover til sørlige Texas; og nordvestover gjennom Great Plains til østlige Alberta, sentrale Saskatchewan og Manitoba; og øst i sørlige Ontario.
Lenger vest finnes den langs vassdrag i midtre og sørlige Rocky Mountains og på Colorado-platået. I California vokser asklønn i Central Valley langs Sacramento- og San Joaquin-elvene, i de indre dalene i kystfjellene og i vestskråningen til San Bernardino-fjellene. I Mexico og Guatemala vokser en varietet i fjellene.
I østlige Nord-Amerika er asklønn naturalisert i New England, sørlige Québec, New Brunswick, Nova Scotia, Prince Edward Island, og i vest er den naturalisert i sørøstlige Washington og østlige Oregon.
Økologi
Asklønn vokser i mange klimatyper og på omtrent alle sorter jordsmonn. Den tåler tørke, men i vill tilstand finnes den helst på elvesletter med fuktig jord. Arten vokser ikke i rene bestander, men danner skog sammen med borreeik, svartbjørk, amerikaplatan, sølvlønn, kvitalm, virginiapoppel, ambratre, tulipantre, Celtis laevigata, grønnask og hagtorn. En kan også finne den sammen med andre treslag som rødlønn, amerikanesletre, rødalm, svartvalnøtt, svartlind, romhegg, sumptre, pecantre, vasseik, pileik og andre eikearter, Diospyros virginiana og sumpsypress.
Dyrking og invasiv art
Asklønn er vanlig plantet som prydtre og leplante i alle tempererte områder, men er ikke mye brukt i Norge. Det finnes flere kultivarer; noen har spraglete blad. Arten har ingen betydning som tømmertre, og veden egner seg dårlig til fyring. Vinden sprer frøene, og asklønn opptrer som en invasiv art langs elver og i byer i Europa, Australia, New Zealand og i Nord-Amerika utenom den naturlige utbredelsen.
Pseudopancovia
Pseudopancovia  er en planteslekt i såpebærfamilien (Sapindaceae). Den tilhører hovedgruppen i familien, dvs. den store underfamilien Sapindadeae som omfatter ca. 135 av familiens anslått 140 arter.
Geir Arne Olsen
Thomas Hylland Eriksen skriver i et minneskrift på sin hjemmeside at Borgzinner «bidro på en avgjørende måte til å gjøre bladet (Gateavisa) politisk interessant», var «et kraftsenter og en katalysator i den motkulturelle selvrefleksjon» og at han hadde «en unik kult-status blant sine lesere» (i Gateavisa-kretser og science fiction-fandom).
Fylkesvei 7328
Fylkesvei 7328 går mellom Forsmoen og Almdalsbrua i Vefsn kommune.
Frem til 2019 hadde veien betegnelsen fylkesvei 251.
Leopold I av Belgia
Leopold I (født prins Georg Christian Friedrich 16. desember 1790 på Schloß Ehrenburg, Coburg, Bayern, død 10. desember 1865) var hertug av det suverene tyske hertugdømmet Sachsen-Coburg og senere den første konge av Belgia.
Liv og virke
Han var sønn av hertug Franz Friedrich av Sachsen-Coburg-Saalfeld (1750–1806) og Augusta av Reuss-Ebersdorf (1757–1831).
I 1795 ble han utnevnt til oberst i den keiserlige russiske armé, og i 1802 til general. Da hertugdømmet Sachsen-Corburg ble okkupert av Napoleons styrker i 1806, dro han til Paris. Napoleon tilbød ham å bli hans adjutant, men han avslo. Isteden etterfulgte han sin bror som hertug av Sachsen-Coburg, og førte kampanje mot Napoleons okkupasjon. I 1815 ble han feltmarskalk.
Den 2. mai 1816 giftet han seg med prinsesse Charlotte Augusta (1796–1817), den eneste datteren og arving av den senere kong Georg IV av Storbritannia og Hannover. Den 5. november 1817 gav hun ham en dødfødt sønn, og døde selv den følgende dag.
Leopold fungerte som den viktigste rådgiveren for sin niese, Victoria av Storbritannia.
Den 2. juli 1829 giftet han seg med skuespillerinnen Caroline Bauer, en kusine av hans rådgiver Christian Friedrich Freiherr von Stockmar. Bryllupet fant imidlertid sted uten noen religiøs eller offentlig seremoni, og ekteskapets gyldighet er derfor tvilsomt. Det skal ha tatt slutt i 1831.
I 1830 ble Leopold tilbudt den greske tronen, men avslo. Etter at Belgia var blitt uavhengig fra Nederland den 4. oktober 1830, ba den belgiske nasjonalkongressen Leopold om å bli konge. Han aksepterte, og ble konge av belgierne den 26. juni 1831. Han ble kronet i kongeslottet i Brussel den 21. juli 1831. Denne dagen ble Belgias nasjonaldag.
Bare to uker senere invaderte Nederland Belgia. Uroligheter fortsatte i åtte år, men i 1839 undertegnet Nederland en traktat som anerkjente Belgias suverenitet.
Den 9. august 1832 giftet Leopold seg med prinsesse Louise-Marie Thérèse Charlotte Isabelle av Orléans (3. april 1812–11. oktober 1850), datter av kong Ludvig Filip av Frankrike.
Leopold og Louise hadde fire barn, blant annet den senere kong Leopold II av Belgia.
Kongen hadde også to utenomekteskapelige barn, baron Georg von Eppinghoven (1849–1904) og baron Arthur von Eppinghoven (1852–1940).
Med åpningen av jernbanen mellom Brussel og Mechelen den 5. mai 1835, ble en av kongens drømmer, å bygge den første jernbane i kontinental-Europa, til virkelighet.
I 1840 arrangerte Leopold ekteskapet mellom sin niese Victoria av Storbritannia og sin nevø prins Albert av Sachsen-Coburg-Gotha.
Han forsøkte å vedta lover som regulerte kvinne- og barnearbeid i 1842.
En bølge av revolusjoner slo over Europa etter av den franske kong Ludvig ble styrtet i 1848. Belgia forble nøytralt, hovedsakelig takket være Leopolds diplomatiske innsats.
Jo (navn)
Jo er en kortform av navn som begynner på Jo. Jo kommer fra navnet John som kommer fra Johannes. Johannes er en latinsk form av det greske navnet Ioannes. Ioannes er gresk Ιωαννης(Ioannes).Ioannes kommer fra hebraisk Yochanan og betyr «Gud er nådig». Johannes er ett av de mannsnavn som har gitt opphav til flest variasjoner. Johan, John, Jan, Hannes, Jon, Jöns, Jens, Heinz og Hans er alle varianter eller kortformer som forekommer i germanske språkområder, i romanske språkområder finns former som Juan (spansk), Giovanni (italiensk), Jean (fransk). Navnet Ivan er den russiske formen av Johannes.
Utbredelse
I Norge var Jo mest populært fra 1965 til 1970.
Den sveitsiske familien Robinson
Den sveitsiske familien Robinson (på tysk Der Schweizerische Robinson) er en roman av sveitseren Johann David Wyss, først publisert i 1812. Den handler om en sveitsisk familie som strander på en øde øy i Ostindia på vei til Port Jackson i Australia.
Etter å ha strandet på den øde øya oppdager og utvikler de alle nødvendigheter for å leve et godt liv, og viser utrolig handlekraft for å tilpasse og utvikle øyas mange naturlige ressurser, samt en mengde objekter de tar med seg fra det strandede skipet.
Boken ble skrevet av den sveitsiske pastoren Johann David Wyss, og redigert av hans sønn Johann Rudolf Wyss. Boken var ment for å lære pastorens fire sønner om familieverdier, dyreavl samt bruken av de ressurser som er å finne i naturen. De fleste episodene i boken har å gjøre med kristenorienterte leksjoner.
Etternavnet «Robinson» er ikke et sveitsisk navn, men en tydelig referanse til bokas inspirasjonskilde, Daniel Defoes roman Robinson Crusoe.
Boken ble første gang oversatt til norsk i 1892. Senere har det kommet flere forkortede utgaver, bearbeidet for unge lesere, senest i 1987.
Flamme Forlag
Flamme Forlag er et lite norsk forlag i Oslo. Det ble etablert 1. april 2008 av Nils-Øivind Haagensen og Bendik Wold med Cappelen Damm som eier. Forlagssjefer og redaktører per 1. januar 2017 er skribentene Nils-Øivind Haagensen og Geir Nummedal, som tok over etter Wold da han ble kulturredaktør i Klassekampen våren 2016.
Flamme Forlag satset tidlig på alternative utgivelser, «boksingler», kortromaner og essays. Forlaget har blant annet publisert «singlene» Hemmelige Tjenester av John Erik Riley og Dennis Coopers JFK jr. i Bendik Wolds gjendiktning. Høsten 2008 kom deres første større utgivelse, kortprosasamlingen MEPÅNO av Ole-Petter Arneberg. I januar 2009 ga Wold og Haagensen ut essaysamlingen Brenn ned skiten. Kortversjonen av essayet «Rock=Revolt?» ble publisert i Dagbladet, og skapte debatt. Forlaget har også gitt ut Pablo Llambías' ... rasende ..., oversatt av Trude Marstein. Diktsamlingen Alle forteller meg hvor bra jeg er i tilfelle jeg blir det av Audun Mortensen ble utgitt i oktober 2009, og ble utnevnt til «Årets beste diktdebut» av Aftenposten og omtalt som «moderne kultklassiker» av Klassekampen.
Senere har forlagskatalogen rommet nyere norsk lyrikk og skjønnlitteratur av forfattere som blant andre Tiril Broch Aakre, Johan Harstad, Lotta Elstad, Anders Malm, Kjersti Wøien Håland, Lasse W. Fosshaug, Victoria Durnak og Linn Strømsborg.
Marillion
Marillion er en progressiv rock-gruppe fra Aylesbury i Buckinghamshire, dannet i 1979. Den er en av de mest populære eksponentene av sidekategorien kjent som neo-progressiv.
Bandet hadde opprinnelig navnet Silmarillion etter Tolkiens bok med samme navn, men etter formelle reaksjoner fra rettighetsforvalterne etter Tolkien, valgte bandmedlemmene å forkorte navnet til Marillion i 1980. Bandets første singel, «Market Square Heroes», ble utgitt i 1982. B-siden inneholdt en sang på 17 minutter, «Grendel». Debutalbumet Script for a Jester's Tear ble utgitt i 1983.
Bandets største kommersielle suksess er albumet Misplaced Childhood og singelen «Kayleigh» fra 1985. I Norge har Marillion siden 2003 blitt hedret av tributebandet Misplaced Neighbourhood, som ved flere anledninger har hatt opptredener i forbindelse med Marillions Norges-konserter.
Slaget ved Gravelotte
Slaget ved Gravelotte, eller slaget ved Saint-Privat (fransk: bataille de Saint-Privat) ble utkjempet torsdag 18. august 1870. Dette ble det største og blodigste slaget under den fransk-prøyssiske krig.
Marillion
Studioalbum
Alle albumene opp til Afraid of Sunlight ble senere gitt ut på nytt i dobbel-CD sett. Disse inneholder en stor mengde bonusmateriale.
Slaget ved Gravelotte
Bakgrunn
Etter at franskmennenes planer om å nå festningsbyen Verdun ble blokkert den 16. august under slaget ved Mars-La-Tour, trakk de seg tilbake til en sterk defensiv posisjon ca 10 km vest for Metz.
Slagets forløp
Franskmennene kunne under kommando av marskalk Bazaine stille med 112,800 menn og 520 kanoner mot tyskerne under generalstabssjef Moltke 188 332 menn og 732 kanoner.
Til å begynne med hadde tyskerne ingen fremgang og var nær ved å tape hele slaget etter flere dårlig planlagte angrep mot noen av de sterkeste franske stillingene. For eksempel viste den prøyssiske general Steinmetz ved Gravelotte fullstendig mangel på dømmekraft da han uten hensyn til tapene, angrep håpløst sammenblandet med infanteri, artilleri og kavaleri.
Da Bazaine forble passiv og ikke engang vurderte motangrep kunne tyskerne omgruppere og reorganisere seg. Etter å ha fått ytterligere forsterkninger fra blant annet saksiske styrker og nå bruk av massivt artilleri, klarte de å bryte gjennom franskmennenes etterhvert sårbare og utsatte høyre fløy ved St. Privat. Da støtten fra den franske keisergarden omsider kom, var det for seint og de kunne bare hjelpe marskalk Canrobert til et noenlunde ordnet tilbaketog. Når det gjaldt II og III korps ledet av generalene Frossard og Lebœuf på venstre fløy ved Gravelotte, hadde de klart å holde de sterkt befestede stillingene intakt. Et hvert forsøk på å krysse den dype Mance-ravinen like øst for Gravelotte ble gang på gang slått tilbake av et voldsomt fransk skyts. I tillegg hadde også IV korps under general Ladmirault ved Amanvillers holdt stand.
I stedet for å fortsette krigføringen dagen etter, trakk alle de franske styrkene seg tilbake til Metz i løpet av kvelden og natten etter nederlaget på høyre fløy.
De tyske tapene ble over 20 000 skadde/drepte mot franskmennenes 12 000 skadde/drepte/tatt til fange.
Det tapte slaget medførte at den franske Rhin-armeen ble innesluttet i festningsbyen Metz hvor de etter noen svake og mislykkede utbruddsforsøk til slutt den 27. oktober 1870 overgav seg med sin nesten 180 000 mann store hær.
Steinar Lem
Steinar Henning Lem (født 9. mai 1951 i Oslo, død 28. april 2009) var en norsk miljøverner, forfatter og mangeårig talsmann for organisasjonen Framtiden i våre hender. Han var i løpet av sitt voksne liv både informasjonsmedarbeider, informasjonsleder og talsmann for organisasjonen. Lem var i forbindelse med sitt virke i organisasjonen særlig kritisk til «vekstsamfunnet», og brukte det meste av sitt voksne liv til å sette et kritisk søkelys på det. Han utgav flere bøker, både skjønnlitteratur og sakprosa. Han debuterte som forfatter i 1973 (22 år gammel) med den skjønnlitterære boka Signaler, og allerede her kom hans kritiske holdning til «vekstsamfunnet» til syne. Han ble for denne boka belønnet med Tarjei Vesaas' debutantpris.
Lem markerte seg som en sterk kritiker av den rike vestlige verdens forbruk, og dens stadige mål om økonomisk vekst, og mente at den økonomiske kløften mellom den rike og den fattige verden må minskes og at norsk bistand til den tredje verden bør økes. Han markerte seg også som en dyreverner og mente at det burde være et sterkere vern av rovpattedyr i norsk fauna. Rent konkret for Norges vedkommende uttrykte han flere ganger at bensinprisene burde bli betraktelig høyere og man burde øke skattetrykket i Norge.
Politisk aktivitet
Lem ble medlem av Framtiden i våre hender fra midten av 1970-årene og har siden slutten av 1980-årene markert seg i en rekke debatter i norske medier om miljøvern. Han var første gang på TV i 1976 da han ble intervjuet på gata i Oslo mens han delte ut plansjer for Framtiden i våre hender. Han markerte seg med radikale politiske meninger tidlig, og i forbindelse med et VG-intervju fra 1974 uttalte han at vårt nåværende kapitalistiske samfunnssystem måtte bort, på grunn av økonomisk undertrykkelse i den tredje verden. Han uttalte videre at «I de vestlige land fører systemet til kulturell undertrykkelse. Det skaper mennesker som er – indre sett – innholdsløse. Eller fylt av angst, som igjen må døyves av et vanvittig konsum av ting og en like så umenneskelig underholdning».
Lem kom ved flere anledninger med sterke kritiske innspill overfor Fremskrittspartiet og det han mente var partiets mangel på miljøpolitikk og benektelse av at klimaproblemet er menneskeskapt, samt at han flere ganger kritiserte deres positive holdning til forbruksvekst og lave bensinpriser. Han kritiserte også Arbeiderpartiet for å ikke ha tatt klimatrusselen alvorlig nok.
Lem ble fra flere hold (særlig på 2000-tallet) kritisert for å være for negativ i sine utspill rundt klodens og menneskehetens overlevelse. I 2007 ble både han og Framtiden i våre hender kritisert av klimaforsker Pål Prestrud som i en artikkel i Dagbladet uttalte at «Framtiden i våre henders mas om å reise mindre og spise mindre kjøtt kan gjøre folk apatiske og skade kampen mot klimaendringene».
I desember 2007 viste NRK2 en dokumentar om Steinar Lems liv under tittelen miljøprofiler.
Forfatterskap
Lem ga i 1973 ut tekstsamlingen Signaler, et verk han fikk Tarjei Vesaas' debutantpris for. Han skrev fire skjønnlitterære bøker og tre faglitterære bøker.
Lem hadde nordisk hovedfag fra Universitetet i Oslo. Han var informasjonskonsulent i Samferdselsdepartementet i en kort periode midt på 1980-tallet før han gikk inn i Framtiden for våre hender som heltidsansatt like etter.
Personlige forhold
Med sin kone Gunn Hild Lem hadde Steinar Lem tvillingdøtre (f. 2003).
Lauritz Bastiansen Stabel
Laurits Bastianssen Stabel (født 1604, død 18. januar 1669) var en norsk embedsmann.
Han var først fogd i Inderøy og Sparbu 1632–34, et embede han ble fradømt. Stabel flyttet så til Stjørdal og ble fogd der fra 1636 og var sogar ombudsmann for Reins kloster len i 1641. Etter flytting til Trondheim ble han eier av blant andre gårdene Leangen, Rønningen, Persaunet og Brøset. Stabel var borgermester i 1665 frem til sin død i 1669.
Han hadde syv barn med sin første kone, Karen Eilertsdatter Schøller (1615–46). Stabel hadde ti barn med sin annen kone, Susanne Pedersdatter Krabbe (1627–1700).
I 1639 ga han en overdådig altertavle som gave til Værnes kirke. Altertavla er utført av den dansk-bergenske bilthuggeren Søffren Oellssen.
Ted Wedebrand
Ted Gunnar Wedebrand (født ), også kjent under artistnavnet «Impaler», er en svensk black metal-trommeslager. Han er mest kjent som en av grunnleggeren av bandet Shining, men har også deltatt i det norske bandet Skitliv.
Færøernes Kommando
Færøernes Kommando i Mjørkadalur på Streymoy er en nivå III kommandomyndighet i det danske forsvar og er underlagt Søværnets Operative Kommando (SOK). Dens oppgave er å ivareta riksfellesskapets suverenitet ved å overvåke farvannene og luftrommet omkring Færøyene. Kommandoen løser i tillegg oppgaver som fiskeriinspeksjon, sjøredningstjeneste, pasienttransport og andre oppgaver av samfunnsmessig karakter.
Historie
Færøernes Marinedistrikt ble opprettet 5. september 1951 i Tórshavn.
Den 1. juni 1961 endret distriktet navn til Færøernes Kommando, og samme dato ble Marinestation Thorshavn opprettet som myndighet.
I 1963 ble Marine­stasj­onen på Hoyvíks­vegur 58 bygget og ble det nye tilholdssted for Færøernes Kom­mando, som inntil 1979 bestod av kommando­myndigheten (Fær­øernes Kom­mando), Marine­station Thorshavn og Flåde­­radio Thors­havn. Siden samlokaliseringen i 1979 har Færøernes Kommando vært felles myn­dighet­snavn.
1. januar 2001 ble den nye nivå II-myndighet opprettet, som fikk navnet Færøernes Kommando.
2. juli 2002 ble det avholdt en seremoni der Dannebrog ble firt for siste gang på Marinestasjonen. Nøkkelen til bygningene ble deretter overrakt Tórshavns borgermester. Den endelige utflytting var en realitet, og Mjørkadalur det nye tilholdssted for Færøernes Kommando.
Fra Mjørkadalur ble NATOs radaranlegg på Sornfelli i 749 meters høyde styrt. Radarstasjonen var et ledd i forsvaret av den nordlige polarkrets. Radaranlegget ble avviklet ved en liten seremoni 1. januar 2007 etter mer enn 40 års drift.
Det er tillatt for sivile å ferdes på fjellveien opp til radaranlegget, hvor det er panoramautsikt over Færøyene.
Universets storskalastruktur
Med universets storskalastruktur mener man strukturen på universet, de store delene, hvordan de forholder seg til hverandre og hvordan de er oppdelt.
Romtiden
Romtid er en sammenslåing av rommet og tiden til en enhet, der tiden danner en ekstra fjerde dimensjon sammen med rommets tre vanlige dimensjoner; lengde, bredde og høyde. Et punkt i den firedimensjonale romtiden kalles en hendelse. Det er i dette «nettet» strukturen ligger i.
Galakser
Galakser er store ansamlinger av stjerner, planetsystemer, gass og støv som holdes sammen av gravitasjon, ofte med et sort hull i sentrum. Det finnes mange ulike typer eller former av galakser. Eksempelvis Melkeveien, som solsystemet ligger i, er en spiralgalakse.
Superhoper
Hoper av galaksehoper kalles superhoper. Den lokale gruppen inngår i en superhop som heter den lokale superhopen. Denne superhopen har en størrelse på ca. 65 millioner lysår. Det finnes imidlertid mye større enn superhoper. Den store veggen er en svært stor struktur i universet. Det er en vegg av galaksehoper som er 500 millioner lysår lang, 200 millioner lysår bred og 16 millioner lysår tykk.
Strukturell fremtid
Hvordan strukturen i universet kommer til å se ut i fremtiden avhenger av hvordan universet utvikles. For universets fremtid finnes det ulike teorier som gir ulike utviklinger i hvordan strukturene forandres.
Big Chill
Ved Big Chill gjør universets akselerasjon at galaksene som i dag er på vei i ulike retninger drar fra hverandre. Dette vil ikke føre til noen direkte strukturendring, bare at hver enkelt del vil bli mer isolert. De vil senere sveve ut i tidsrommet til alt lys og alt varme i universet er forsvunnet, derav navnet Big Chill.
Big Rip
Ved Big Rip er årsaken til universets ekspansjon mørk energi som øker jo mer universet ekspanderer. Denne kraften er motvirkende til gravitasjonen og ettersom den blir sterkere bryter den opp de kreftene som holdes sammen av gravitasjonen. Dette i forhold til størrelsen på strukturen. Først vil superhopene brytes opp, så alle galaksehopene og til slutt også alle molekylene som holdes sammen av gravitasjon. Under disse omstendighetene vil alle storskalastrukturer forsvinne fullstendig.
Big Crunch
Big Crunch er et scenario hvor universets ekspansjon avtar, for så å stanse opp før det drar seg sammen igjen. Det medfører at galaksehopene, galaksene og stjernene kommer nærmere og nærmere hverandre helt til all materie er samlet i ett punkt igjen. Alle strukturer vil da forsvinne inn i en singularitet.
Hematofobi
Hematofobi er en ekstremt og irrisjonell frykt for blod. Alvorlige tilfeller for denne frykten, er at den kan føre til fysiske reaksjoner som er uvanlig i de meste andre frykter, den kan spesielt føre til besvimelse(vasovagal synkope). Lignende reaksjoner kan oppstå i frykter som Trypanofobi(frykt for sprøyter) og Traumatofobi(frykt for å bli skadet).
Årsaker
Det er vanskelig og finne ut av hva som forårsaket denne fobien, men skyldes som oftest av direkte eller vikariende traumer i barndommen/ungdomsårene. Det kan også skyldes av dramatiske livserfaringer som medfører overdrivelse av større farer.
Behandling
Fobien kan bli behandlet innen kognitiv- og eksponeringsterapi, men standarden for behandlig av fobien er det samme som med andre fobier; kognitiv-atferdsterapi, desensitivisering, og muligens medisiner for å hjelpe til med angst og ubehag. I disse årene bruker vi en ny taktikk, teknikken kalles anvendt spenning, og søker spenning til musklene i et forsøk på å øke blodtrykket, har i økende grad fått favør som en ofte effektiv behandling for blodfobi forbundet med blodtrykksfall og besvimelse.
Nitrogentrijodid
Nitrogentrijodid, NI3 er et veldig ustabilt salt som lett selvantennes og gir en eksplosiv reaksjon, selv i fri luft. Det har blitt kalt fluedreperen fordi stoffet i tørr tilstand kan detonere når en flue lander på det.
Reaksjonen ser slik ut:
NI3 ⇒ N2 + I2 og 100g rent NI3 gir 11,4 liter nitrogen og jodgass.
På grunn av stoffets ustabilitet blir det ikke brukt kommersielt som sprengstoff.
Etter detonasjon vil det være et lilla merke rundt sprengnings overflaten, som er det korrusive jod reagenset.
ABB
ABB Group (ABB Ltd.), tidligere Asea Brown Boveri, er et multinasjonalt selskap med hovedkontor i Zürich i Sveits. Selskapet har sin hovedvirksomhet innen utvikling og omsetning av produkter og teknologiske løsninger innen kraft og automasjon. Selskapet ble etablert etter en fusjon mellom multinasjonale svenske ASEA og sveitsiske BBC i 1988 som begge var omkring 100 år gamle.
ABB har virksomhet i mer enn 100 land og totalt 147,000 ansatte (2018). I Norge har selskapet ca. 1900 ansatte (i 2022) og en årlig omsetning på rundt 7 milliarder kroner (2020).
Hovedkontoret til ABB i Norge ligger på Fornebu. I tillegg har ABB kontorer i Bergen, Stord, Bryne, Oslo, Skien, Stavanger, Trondheim, Hammerfest, Ulsteinvik og Harstad.
Historie
ABB ble etablert som resultat av fusjonen mellom svenske ASEA og sveitsiske BBC i 1988:
Allerede noen måneder før fusjonen hadde ASEA kjøpt opp 67% av EB-konsernet i Norge, og ABB i Norge besto etter fusjonen av de tidligere selskapene Elektrisk Bureau AS, Elektro Union (National Industri) og en rekke mindre selskaper, samt NEBB (BBCs datterselskap i Norge) og ASEA Per Kure, (ASEAs norske datterselskap). På det meste hadde disse selskapene nesten 14,000 ansatte. Selskapet beholdt navnet EB for gruppens virksomhet i Norge til ut 1993.
1990-årene
Daværende konsernsjef Percy Barnevik satte etter fusjonen i gang en storstilt omorganisering og oppkjøp av relaterte selskaper. Han var også sterkt engasjert i etableringer i Sentral- og Øst-Europa etter omveltningene tidlig på 1990-tallet. ABB nådde sitt største antall ansatte i 1991 med 215 000. Noen viktige hendelser:
Problemer ved årtusenskiftet
Resultatet ble nedgradering og det ble vanskelig å refinansiere kortsiktig gjeld etter hvert som denne forfalt. Det lyktes heller ikke gjennom 2001 og 2002 den nye konsernsjefen Jørgen Centerman å overbevise markedet om at nødvendige endringer ville bringe situasjonen under kontroll. Aksjekursen fortsatte å falle dramatisk, og nådde et bunnivå på 1,80 CHF i oktober 2002. På dette tidspunktet var ABB bare timer fra å gå tom for likvid kapital. Nå hadde styreformannen Jürgen Dormann overtatt som konsernsjef og ledergruppen lyktes å forhandle en finansieringspakke for ABB som hindret konkurs. Denne forutsatte imidlertid at store virksomheter ble solgt for å redusere total gjeld sammen med betydelige restruktureringer.
I de følgende årene ble offshorevirsomheten (ABB Offshore Systems, nå Vetco Gray og Aibel), ABB Building Systems (nå YIT i Norge), ABB Financial Services (til General Electric) og en rekke andre virksomheter solgt. I løpet av restruktureringen ble antall ansatte i ABB redusert med over 80,000 ansatte. Man fikk imidlertid kontroll over gjeld og kostnader.
Vekst i kjernevirksomheten
Aksjekursen gikk i begynnelsen av 2006 over 10 CHF per aksje, og har i 1. desember 2007 nådd 33 CHF som er omtrent 75% av historisk toppverdi.
ABB ønsket å satse mer som et globalt teknologiselskap og 1. juli 2020 solgte ABB ut 80,1 prosent av ABBs Power Grids-virksomheten til Hitachi. Virksomheten har kunder innen energi, industri, transport og infrastruktur. I første omgang ble det dannet et selskap, Hitachi ABB Power Grids med hovedkontor i Sveits, som skulle samarbeide om en overgang for overtakelsen. Fellesforetaket hadde en årlige omsetning på omtrent 10 milliarder dollar og omtrent 36,000 ansatte, og har kunder i over 90 land.
Minoisk kultur
Minoisk kultur var en egeisk bronsealdersivilisasjon på øya Kreta og på andre øyer i Egeerhavet som blomstret i tiden 2600 til 1600 f.Kr. før en sen periode med nedgang og som til sist endte rundt 1100 f.Kr. Den gikk forut den mykenske kultur på det greske fastlandet. Minoisk kultur ble gjenoppdaget på begynnelsen av 1900-tallet gjennom arbeidet til den britiske arkeologen Arthur Evans. Den har blitt beskrevet som den eldste av sitt slag i Europa, og hvor historikeren Will Durant kalte minoerne for «den første forbindelsen i den europeiske kjeden.»
ABB
Vekst i kjernevirksomheten
Hitachi ABB Power Grids utvikler seg videre til å bli Hitachi Energy fra oktober 2021.
Minoisk kultur
Betegnelsen «minoisk», som refererer til den mytiske kong Minos, opprinnelig beskrevet i keramikk for perioden. Minos var i gresk mytologi knyttet til labyrinten og Minotauros, som Evans identifiserte med stedet Knossos, den fremste minoiske palassbyen. I henhold til Homer hadde Kreta en gang 90 byer.
ABB
Virksomheten
ABB består per mai 2022 av fire virksomheter.
Minoisk kultur
Minoisk sivilisasjon frambrakte en desentralisert kultur basert på overfloden av øyas naturlige ressurser, og omfattende handelsaktivitet. Selv om øya i dag er fullstendig avskoget, var tømmer i oldtiden en av de naturlige ressursene som ble utnyttet kommersielt og eksportert. Minoerne utviklet sjøfart og mange århundrer levde de i omfattende kontakt med andre sivilvisjoner. I den minoiske perioden var det handel mellom Kreta og bosetninger i Egeerhavet og østlige Middelhavet, særskilt Midtøsten. Gjennom deres handelsfolk og kunstnere nådde minoisk kulturinnflytelse utenfor Kreta og til Kykladene, Det gamle rike i Egypt, kobberindustrien på Kypros, Kanaan og kysten av Levanten, og i Anatolia. En del av de beste kunstverkene er bevart i byen Akrotiri på øya Santorini, som ble ødelagt av vulkanutbruddet på øya i ca 1450 f.Kr.
ABB
Andre virksomheter
ABB har fremdeles en rekke mindre virksomhetsområder innen for eksempel engineering og telekommunikasjon.
Minoisk kultur
Selv om minoisk språk og skriftspråk (Linear A) ikke har blitt tolket og dechiffrert, og har forblitt et emne for akademisk diskusjon, hadde de åpenbart et språk som var helt og holdent forskjellig fra senere gresk. Årsakene for den langsomme nedgangen for den minoiske sivilisasjon, som begynte rundt 1550 f.Kr., er uklar; teorier omfatter mykenske invasjoner fra det greske fastlandet og til det store vulkanske utbruddet på Santorini.
ABB
Andre virksomheter
ABB er også sterkt involvert i Formel E, som offesielt heter ABB FIA Formula E World Championship.
Minoisk kultur
Etymologi
Betegnelsen «minoisk» refererer til den mytologiske kong Minos av Knossos. Dets opprinnelse er omdiskutert, men er vanligvis tilskrevet den britiske arkeologen Arthur Evans (1851–1941). Minos var i gresk mytologi assosiert med den kretiske labyrinten, som Evans identifiserte med stedet Knossos.
Imidlertid hadde den tyske historikeren Karl Hoeck allerede benyttet begrepet i tittelen av hans tobinds verk om Kreta: Das Minoische Kreta. Det synes å være den første kjente bruken av ordet «minoisk» i betydningen av «oldtidens Kreta». Evans hadde antagelig lest Hoecks bok, og fortsatte å bruke begrepet i sine skrifter og omtalen av sine funn: «For denne tidlige sivilisasjon på Kreta som helhet har jeg foreslått — og forslaget har blitt generelt benyttet av arkeologer for dette og andre land — å anvende navnet ’minoisk’.» Uten en tanke om at arkeologiske Kreta eksisterte, hadde Hoeck i sine tanker om Kreta i mytologien. Selv om Evens hevdet i 1931 at begrepet var «ikke preget» (unminted) før han benyttet det, var det ham som ga det sin historiske og arkeologiske betydning.
ABB
Teknologi
ABB er først og fremst et teknologiselskap, og hvert år investeres over 1 milliard dollar i forsknings- og utviklingsaktiviteter. ABB har syv forskningssentre og to globale laboratorier, 8,000 forskere og samarbeider med 70 universiteter over hele verden.
ABB i Norge har forskningsvirksomhet i Asker, Oslo, Skien og på Bryne.
ABB sitt hovedkontor er på Fornebu i Bærum.
Konsernledelse
Administrerende direktører i ABB:
ABBs styre er ledet av Peter Voser.
Podonephelium
Podonephelium  er en planteslekt i såpebærfamilien (Sapindaceae). Den tilhører hovedgruppen i familien, dvs. den store underfamilien Sapindadeae som omfatter ca. 135 av familiens anslått 140 arter.
Minoisk kultur
Kronologi
Framfor å datere den minoiske perioden benytter arkeologene to systemer for relativ kronologi. Den første, opprettet av Evans og modifisert av senere arkeologer, er basert på keramikkstiler og importerte egyptiske objekter (som kan bli innbyrdes forbundet med kronologien for oldtidens Egypt). Evans’ system delte den minoiske perioden inn i tre hovedtider: tidlig (EM), midtre (MM) og sen (LM). Disse periodene er underinndelt, eksempelvis tidlig minoisk I, II og III (EMI, EMII, EMIII).
Et annen dateringssystem, foreslått av den greske arkeologen Nikolaos Platon, er basert på utviklingen av arkitektoniske komplekser kjent som «palasser» ved Knossos, Faistos, Mália og Kato Zakros. Platon delte den minoiske perioden inn før-, ur-, ny- og etter-palass med under perioder. Forholdet mellom systemene i tabellen inkluderer omtrentlige kalenderdatoer fra Warren & Hankey (1989).
Vulkanutbruddet på Santorini (også kalt for Theraerupsjonen; Thera er et eldre navn for Santorini) skjedde i løpet av en moden fase av perioden LM IA. Anstrengelser for å etablere den vulkanske erupsjonens dato har vært kontroversiell. Karbondatering har indikert en dato sent på 1600-tallet f.Kr.; det står konflikt med beregningene til arkeologene som synkroniserer utbruddet med konvensjonell egyptisk kronologi for en dato av 1525–1500 f.Kr.